കാര്ഗോ ബാര്ജുകള് എത്തുന്നില്ല ദുരിതത്തിലായി ചെറുദ്വീപുകള് കൊച്ചി: കാര്ഗോ ബാര്ജുകള് മൂന്നു മാസമായി എത്താത്തതിനാല് ദുരിതത്തിലായി ലക്ഷദ്വീപിലെ ചെത്ത്ലത്ത്, കില്ത്താന്, ബിത്ര ദ്വീപ് നിവാസികള്. ഇന്ധന വിതരണവുമായി ബന്ധപ്പെട്ട ബാര്ജുകള് മാത്രമാണ് മാസങ്ങളായി ഈ ചെറുദ്വീപുകളിലേക്ക് വരുന്നത്. അവശ്യസാധനങ്ങള്ക്ക് പോലും ജനങ്ങള് ബുദ്ധിമുട്ടുകയാണെന്ന് ലക്ഷദ്വീപ് സംയുക്ത ജനകീയ മുന്നണി പ്രവര്ത്തകര് പറഞ്ഞു. പ്രതിസന്ധികള് വിശദീകരിച്ച് അഡ്മിനിസ്ട്രേറ്റര് പ്രഫുല് ഖോഡ പട്ടേലിന് നിവേദനം നല്കിയതായും അവര് വ്യക്തമാക്കി. അവശ്യസാധനങ്ങളുടെ ലഭ്യതക്കുറവ് ദ്വീപ് നിവാസികളെയും വ്യാപാരികളെയും ബാധിച്ചിട്ടുണ്ട്. നിര്മ്മാണ സാമഗ്രികളും ലഭ്യമല്ല. കാര്ഗോ ബാര്ജുകള് വരാതായതിന്റെ കാരണം ഇനിയും അധികൃതര് വ്യക്തമാക്കിയിട്ടില്ലെന്നും ചെറു ദ്വീപുകളോടുള്ള അവഗണനയാണ് ഇതിലൂടെ ബോധ്യമാകുന്നതെന്നും മുന്നണി ചെയര്മാന് സി.പി. സബൂര് ഹുസൈന് പറഞ്ഞു.